8-9/12/2012

Πρωτάθλημα Θύελλα  Ελεούσας - Α.Ο. Σταυρακίου
                         2     -        1
 Αγώνας που έγεινε μέσα στην λάσπη λόγο καιρού

Τη [νίκη](http://www.sportsioannina.gr/erasitexniko/27624-2012-12-09-00-45-14.html) με ανατροπή με σκορ 2-1 απέσπασε το απόγευμα του Σαββάτου η Ελεούσα επί του Σταυρακίου, παρόλο που από το 72' αγωνιζόταν με δέκα ποδοσφαιριστές λόγω της αποβολής του Ντούγια με δεύτερη κίτρινη κάρτα για διαμαρτυρία. Η βροχή και ο βαρύς αγωνιστικός χώρος δεν επέτρεψαν στις δύο ομάδες να αποδώσουν καλό ποδόσφαιρο, δεν τις εμπόδισε, ωστόσο, να σημειώσουν τρία συνολικά τέρματα. Μόλις στο 6' το Σταυράκι άνοιξε το σκορ. Η Θύελλα πίεσε και έχασε ευκαιρίες για το 1-1. Χαρακτηριστικότερες από αυτές η κεφαλιά του Ντούγια και το σουτ του Τζιάλλα που κατέληξαν ελάχιστα άουτ, ενώ και η κεφαλιά του Κιτσάκη στο 38' είχε την ίδια τύχη.
Στην επανάληψη η Ελεούσα μπήκε δυνατά στο [παιχνίδι](http://www.sportsioannina.gr/erasitexniko/27624-2012-12-09-00-45-14.html) και απείλησε στο 53' με τον Βελτσίστα, η κεφαλιά του οποίου κατέληξε στο κάθετο δοκάρι. Στο 72' οι γηπεδούχοι έμειναν με δέκα ποδοσφαιριστές λόγω της αποβολής του Ντούγια. Το αριθμητικό τους μειονέκτημα όμως δεν τους εμπόδισε να φτάσουν στην ισοφάριση και στο 76' ο Βελτσίστας με κοντινό πλασέ έστειλε την μπάλα στα δίχτυα (1-1). Δύο λεπτά αργότερα, ο Πασχάλης με απευθείας κόρνερ χάρισε το τρίποντο στη Θύελλα.
Διαιτήτευσε ο κ. Τασιούλας.
Επιμέλεια: Έφη Μπιδέρη
[www.sportsioannina.gr](http://www.sportsioannina.gr)

**Junior**
          **ΠΑΣ Αστέρας Ιωα. - Θύελλα Εεούσας**
**2       -       1**
 Η ομάδα των junior αν και αγωνίστηκε με πολλές ελλείψεις, πραγματοποίησε μια πολύ καλή εμφάνιση αλλά η τύχη της στέρησε τη χαρά της νίκης.Από το 1ο λεπτό η Θύελλα επέβαλε το ρυθμό της.Μετά από σωρεία ευκαιριών, κατάφερε να προηγηθεί στο σκορ στο 15' περίπου με διαγώνιο σουτ του Ντότη.Αλλά στο τέλος του ημιχρόνου ισοφαρίστηκε με ένα σουτ έξω απ' την περιοχή.Στην επανάληψη η Θύελλα συνέχισε στον ίδιο ρυθμό, παρότι ο βροχερός καιρός δε βοηθούσε.Αλλά σε μια αντεπίθεση του Αστέρα έγινε το 2 - 1.Παρά την προσπάθεια, η ισοφάριση δεν ήρθε.Παρά το τελικό σκορ, η εμφάνιση ήταν πάρα πολύ καλή.Η προσπάθεια που γίνεται βγαίνει στο γήπεδο και παρότι το τόσο μικρό χρονικό διάστημα, η ομάδα προσπαθεί να πρωταγωνιστεί στο πρωτάθλημα junior της ΕΠΣΗΠ.

**Παιδικό**
**Ατρόμητος 95 – Θύελλα Ελεούσας**
**7    -      0**
Βαριά ήττα γνώρισε η ομάδα της Θύελλας στο παιδικό πρωτάθλημα ΕΠΣΗΠ.Αν και το τελικό σκορ δεν ανταποκρίνεται πλήρως, η εμφάνιση της Θύελλας άφησε ενθαρρυντικά μηνύματα για το μέλλον.Το πρώτο ημίχρονο ήταν ισορροπημένο με την Θύελλα να χάνει δύο τετ α τετ  και τον Ατρόμητο να κάνει το 2 - 0 στην αντεπίθεση.Με το ξεκίνημα του 2ου ημιχρόνου (στο 2' και 4')  το σκορ γίνεται 4-0 μετά από δυο σοβαρά αμυντικά λάθη.Απτο σημείο αυτό και μετά, η Θύελλα δεν μπόρεσε να ανακάμψει και το σκορ πήρε μεγάλες διαστάσεις.Παρόλα αυτά όμως, αυτή η νέα ομάδα των τριών μηνών, δείχνει ότι σε λίγο χρονικό διάστημα δεν θα έχει να ζηλέψει τίποτε από τις ομάδες που δουλεύουν αρκετά χρόνια.Έτσι συνεχίζοντας με πολύ δουλειά θα επιτευκτεί και ο στόχος της επάνδρωσης της μεγάλης ομάδας με παίκτες.